**Извештај о раду Управе за дуван у 2021. години**

1. У току 2021. године је:
	* издато **8.483 дозвола** за трговину на мало дуванским производима;
	* **обрађено 13.889 извештаја** привредних субјеката који послују на тржишту дувана и дуванских производа;
	* регистровано **488 марки** дуванских производа;
	* у Евиденциону листу уписано **775 физичких лица** произвођача дувана;
2. **Остварени директни приходи** у буџет Републике Србије:
* **179.201.770,00 динара** на име **наканада** за обављање делатности производње и промета дувана и дуванских производа и
* **5.404.630,00 динара** на име **републичких административних такси**.
1. **Нелегални промет** - Управа за дуван је дала **висок допринос раду Радне групе** за борбу против кријумчарења дувана, обављајући послове прикупљања и обраде релевантних података и достављања извештаја о најбитнијим питањима на недељном нивоу. Током 2021. године заплењена је 171 тона дувана и дуванских производа, укупне процењене вредности **171.140.532 динара**, односно 1.455.446 евра.
2. **Оптимизација адиминистративних поступака** - оптимизовано је 39 поступака кроз увођење и унапређење образаца за подношење захтева. Након успешно дигитализованих 5 поступака Управе за дуван, што је допринело смањењу времена и трошкова подношења захтева, забележен **је пораст електронски поднетих захтева од 70% у односу на 2020. годину**.
3. **Израда интегрисаног информационог система Управе** - У складу са Акционим планом Програма реформе управљања јавним финансијама за период 2021-2025, спроведене су све активности и **завршена је израда Интегрисаног информационог система** који обједињује све регистре, евиденционе листе и евиденције о извештајима привредних субјеката, у циљу побољшања ефикасности пружања услуга и остваривања права привредних субјеката код Управе.
4. **Успешно имплементиран и уведен у рад систем за евиденцју кооперативних уговора** – Управа је у сарадњи са Канцеларијом за информационе технологије и електронску управу успоставила веб апликацију за унос елемената кооперативних уговора и организовала обуке за кориснике система регистроване произвођаче дувана.
5. **Активности у вези с ЕУ интеграцијама** - Управа за дуван је реализовала све предвиђене активности у оквиру Преговарачке групе 28, за област контроле дувана кроз извештавање о спровођењу Националног програма за усвајање правних тековина ЕУ (НПАА) и учешће у изради Нацрта Преговарачке позиције 28. **Преговарачка позиција 28 усвојена је на Влади** у новембру 2021.

1. **Завршен** **пројекат Правна подршка преговорима – PLAC III** за Преговарачко поглавље 28, у циљу постизања високог нивоа имплементације националног законодавства с правним тековинама ЕУ.
2. **Учешће на *COP9* и *MOP2*** - Управа за дуван је у оквиру Делегације Републике Србије учествовала на Деветој седници држава чланица Оквирне конвенције о контроли дувана Светске здравствене организације (COP 9) и на Другом састанку уговорних страна Протокола о елиминацији незаконите трговине дуванским производима (MOP 2) који су одржани у *online* формату у новембру 2021.
3. **Реализоване посете привредним субјектима** – Управа је у сарадњи са пољопривредном инспекцијом, фитосанитарном инспекцијом и Привредном комором Србије реализовала посете ДИБ Бујановац, ЈТИ Сента и БАТ Врање, у циљу сагледавања стања на тржишту дувана и дуванских производа и изазова с којима се сусрећу привредни субјекти, као и представљања постигнутих резултата у области производње и промета дувана и дуванских производа.
4. **Реализована студијска посета Републици Северној Македонији** - представници Управе су се током студијске посете састали са представницима Министарства пољопривреде, шумарства и водопривреде и Научног института за дуван у Прилепу, а у сарадњи са компанијом JT International обишли су компанију Alliance One Int – највећег откупљивача дувана у Македонији, у циљу размене искустава у области производње и промета дувана, разматрања изазова током сезоне бербе и откупа, као и активности на сузбијању нелегалне производње и промета дувана, посебно имајући у виду да је у Републици Србији заступљена производња дувана типа вирџинија и берлеј, док се у Северној Македонији производе искључиво оријентални типови дувана.
5. **Представљени резултати рада Управе на 56. седници Одбора за финансије, републички буџет и контролу трошења jавних средстава Народне скупштине Србије, одржаној ван седишта у Скупштини града у Врању.**